Ecco2K
Ecco2K (tam adı: Zak Arogundade Gaterud; 23 oktyabr 1994, London) — İsveç dizayneri, vizual artisti, müğənnisi, repçisi. O, yeniyetmə yaşlarında qrafik dizaynerlik sənətini öyrənib. 2004-cü ildə dostu və sinif yoldaşı Bladee ilə Krossad adlı musiqi qrupu yaradıb. Bundan üç il sonra o, Alaska adlı öz moda brendinin əsasını qoymuş və daha sonra İsveçin Eytys adlı ayaqqabı markasında dizayner kimi işə düzəlmişdir. 2013-cü ildə uşaqlıq dostları Bladee, Thaiboy Digital və Whitearmor ilə birlikdə Drain Gang musiqi kollektivini formalaşdırıb. O, "Peroxide" mahnısına olan klipi Öresund boğazında yerləşən Lilqrund külək fermasında lentə aldırıb.